《蘋花》
宋代·董嗣杲

花明五出绣汀州，自在沉沉自在浮。古有楚童谣可信，今无越女采为羞。

江清得实谁能剖，风起虚根不复留。晚向水乡回野棹，一规西日落湖州。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。